FTLK organiserer tros- og livssynstjenesten ved alle landets militære avdelinger. I korpset tjenestegjør det for tiden i overkant av 50 sertifiserte fagpersoner fra Den norske kirke og andre tros. og livssynssamfunn. De utfører tros- og livssynsbetjening i henhold til egen sertifisering, legger til rette for annen tros- og livssynsutøvelse, underviser i etikk og gir råd i religiøse, etiske og moralske spørsmål.